Kulva
Kulva – kaimas Jonavos rajono savivaldybėje, 8 km į šiaurės vakarus nuo Jonavos, abipus kelio kelio  232  Vilijampolė–Žeimiai–Šėta , Kulvos kalvagūbryje (90–105 m virš jūros lygio; Vilkijos kalvagūbrio dalis). Seniūnijos ir seniūnaitijos centras. Stovi Kulvos Švč. Mergelės Marijos bažnyčia (pastatyta 1925 m.), veikia Kulvos Abraomo Kulviečio pagrindinė mokykla, biblioteka, paštas (LT-55055), Kulvos dvaro parkas su senų liepų alėja, senosios kapinės. Prie kelio į Kauną pastatytas obeliskas A. Kulviečio garbei (architektas K. Gibavičius). Yra augalininkystės žemės ūkio kooperatyvas „Kulvos žemė“.